Diari Oficial de la Generalitat Valenciana


Sumari del DOGV 5687, del 24-01-2008 (2008/587)

Informació pública de la proposta de programa d'actuació integrada del sector residencial La Solana del terme de Bèlgida.
-------------------------------------------------------------------------------------------------------------------------

### Dades del document

Número de DOGV
:   5687

Data del DOGV
:   24-01-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/587


Data del document
:   17-01-2008

Organisme emissor
:   Inmobiliaria Zaragoza e Hijos, SL

Tipus de document
:   Informació Pública

Descriptors 

:   * Bèlgida
    * pla d'urbanisme
    * empresa privada

Informació pública de la proposta de programa d'actuació integrada del sector residencial La Solana del terme de Bèlgida. [2008/587]  
La societat Inmobiliaria Zaragozá e Hijos, SL, ha formulat una proposta de programa d'actuació integrada, per al desenrotllament urbanístic dels terrenys compresos en el sector residencial La Solana del terme de Bèlgida, i acompanya esta amb pla parcial modificatiu, projecte d'urbanització, document de justificació d'integració territorial, estudi acústic, estudi d'integració paisatgística, estudi d'impacte ambiental, estudi de tràfic i còpia de la sol·licitud de la cèdula territorial d'urbanització, a l'empara del que preveu l'article 134.1 de la Llei Urbanística Valenciana i 226.2 del Reglament d'Ordenació i Gestió Territorial i Urbanística.  
El dit sector es troba situat al nord-oest del terme municipal de Bèlgida, al sud de la CV-60, al nord del nucli urbà, en sòl no urbanitzable i a l'oest de la C-320. Comprén una superfície total de 1.370.194,74 m²s. Els seus límits són els següents:  
Nord: terme de municipal de Montaverner i sòl no urbanitzable comú.  
Sud: sòl no urbanitzable de protecció paisatgística. Barranc del Palomar.   
Est: sòl no urbanitzable de protecció paisatgística. Barranc del Palomar.  
Oest: sòl no urbanitzable comú i terme municipal de Montaverner.  
Mitjançant un acord de data 27 de juny de 2007 el Ple de l'Ajuntament de Bèlgida va acordar:  
«Primer. Iniciar el procediment per a la gestió indirecta del programa d'actuació integrada del sector de nou desenrotllament denominat La Solana.  
Segon. Donar per assumides com a pròpies i aprovar les bases particulars supletòries autonòmiques.»  
A tenor de l'article 134.2 de la Llei Urbanística Valenciana i 293.1 del Reglament d'Ordenació i Gestió Territorial i Urbanística, se sotmet la proposta de programa, el pla parcial modificatiu, projecte d'urbanització, document de justificació d'integració territorial, estudi acústic, estudi d'integració paisatgística, estudi d'impacte ambiental, estudi de tràfic i còpia de la sol·licitud de la cèdula territorial d'urbanització a informació pública per un termini d'un mes, a l'efecte de la presentació d'al·legacions, comptats a partir de l'endemà de la publicació d'este anunci en el Diari Oficial de la Comunitat Valenciana. En sobre tancat, i no sotmés a exposició al públic es presenta la documentació que identifica el sol·licitant, la seua capacitat i solvència, així com la proposició juridicoeconòmica.  
La dita documentació es troba depositada en la notària d'Eulogio Jover Barber, amb número de protocol 72 de data 17 de gener de 2008, sítia en la plaça de la Fira 1-1r-4a d'Albaida. Qualsevol persona podrà comparéixer en l'esmentada notària, en horari de 09.00 a 14.00 hores de dilluns a divendres, i consultar la protocol·lització de l'alternativa tècnica de programa. També podrà presentar-se en l'Ajuntament de Bèlgida, siti en la plaça de la Constitució, núm. 1, per a examinar l'exemplar depositat en este amb registre general d'entrada de data 17 de gener de 2008, i formular, si és el cas al·legacions dins del terme indicat en el paràgraf anterior d'un mes a partir de la publicació d'este anunci en el Diari Oficial de la Comunitat Valenciana.   
Per mitjà de la publicació d'este anunci d'informació pública del programa d'actuació integrada, i, de conformitat amb el que establix l'article 59.5 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, modificada per la Llei 4/1999, de 13 de gener, i 296.4 del Reglament d'Ordenació i Gestió Territorial i Urbanística, se cita els propietaris afectats que puguen resultar desconeguts, s'ignore el lloc de les notificacions o bé, intentada esta, no s'haguera pogut practicar, perquè durant el termini assenyalat puguen formular les al·legacions que estimen pertinents.  
Bèlgida, 17 de gener de 2008.- El representant: Alfredo Zaragozá Zaragozá.